Queen Latifah

Queen Latifah (syntymänimeltään Dana Elaine Owens, s. 18. maaliskuuta 1970) on yhdysvaltalainen rap-laulaja ja näyttelijä.

Nuoruus
Queen Latifah syntyi Newarkissa, New Jerseyssä 18. maaliskuuta 1970. Hänen vanhempansa erosivat, kun hän oli kahdeksanvuotias. Lempinimen Latifah (”mukava”) hän sai serkultaan.

Ura
Latifah alkoi beatboxata yhtyeessä nimeltä Ladies Fresh. Ensimmäisen levytyssopimuksensa hän solmi 18-vuotiaana vuonna 1988, ja julkaisi ensimmäisen levynsä All Hail the Queen vuotta myöhemmin. Albumit Nature of a Sista (1991) ja Black Reign (1993) seurasivat perässä. Jälkimmäinen levyistä sisälsi ”U.N.I.T.Y.”-singlen, josta Latifah sai ensimmäisen Grammy-palkintonsa. Order in the Court (1994) oli viimeinen Latifahin julkaisema rap-albumi. Seuraava levy The Dana Owens Album julkaistiin vasta vuonna 2004, ja se oli soul-/jazz-painotteinen.

Vuodesta 1993 vuoteen 1998 Latifah näytteli televisiosarjassa Living Single, johon hän myös kirjoitti ja esitti tunnusmusiikin. Hänen ensimmäiset elokuvansa olivat vuonna 1991 julkaistut Viidakkokuume ja Sekopäiden kotibileet. Hän sai parhaan naissivuosan Oscar-ehdokkuuden vuonna 2003 roolistaan musikaalielokuvassa Chicago. Vastanäyttelijä Catherine Zeta-Jones kuitenkin vei palkinnon. Chicago voitti samana vuonna myös parhaan elokuvan Oscarin.

Yksityiselämä
Latifah menetti vanhemman veljensä Lancen moottoripyöräonnettomuudessa vuonna 1992. Hänellä on myös kaksi vanhempaa sisarta ja yksi veli äitinsä toisesta avioliitosta. 

Vuonna 1996 hänet pidätettiin marihuanan ja laittoman aseen hallussapidosta. Latifah sai sakkoja ja kaksi vuotta ehdonalaista vankeutta. Omaelämäkerrassaan Ladies First: Revelations of a Strong Woman Latifah kertoi veljensä kuoleman johtaneen masennukseen ja huumeidenkäyttöön. 

Latifah kihlautui vuonna 2007 silloisen tyttöystävänsä Jeanette Jenkinsin kanssa aikeinaan mennä naimisiin sen laillistuessa. Pari on sittemmin eronnut.

Latifahilla on tähti Hollywoodin Walk of Famella. Hän on ensimmäinen rap-artisti, jolle tämä kunnia on myönnetty.

Diskografia
 All Hail the Queen (1989) 
 Nature of a Sista (1991) 
 Black Reign (1993)
 Order in the Court (1998)
 She’s a Queen: A Collection of Hits (2002)
 The Dana Owens Album (2004)
 Trav’lin’ Light (2007)
 Persona (2009)

Filmografia

 Viidakkokuume (Jungle Fever, 1991)
 Sekopäiden kotibileet (House Party 2, 1991)
 Juice (1992)
 Who’s the Man? (1993)
 Elämäni (My Life, 1993)
 Set It Off (1996)
 Hoodlum (1997)
 Elämän satuttamat (Living Out Loud, 1998)
 Vieras tulevaisuudesta (Sphere, 1998)
 The Bone Collector (1999)
 Bringing Out the Dead (1999)
 Chicago (2002)
 Pinocchio (2002)
 Brown Sugar (2002)
 Beary-karhun suuri seikkailu (The Country Bears, 2002)
 Scary Movie 3 (2003)
 Bringing Down the House – elämä on laiffii (2003)
 Taxi (2004)

 The Cookout (2004)
 Barbershop 2: Back in Business (2004)
 Beauty Shop (2005)
 Aidosti outoa (Stranger Than Fiction, 2006)
 Ice Age 2: Jäätikkö sulaa (Ice Age 2: The Meltdown, 2006)
 Last Holiday (2006)
 Hairspray (2007)
 The Perfect Holiday (2007)
 Mad Money – hulluna rahaa (2008)
 Tapahtui Vegasissa (What Happens in Vegas, 2008)
 Mehiläisten salaisuudet (The Secret Life of Bees, 2008)
 Ice Age 3: Dinosaurusten aika (Ice Age 3: Dawn of the Dinosaurs, 2009)
 Ystävänpäivä (Valentine's Day, 2010)
 Just Wright (2010)
 The Dilemma (2011)
 Ice Age 4: Mannerten mullistus (Ice Age 4: Continental Drift, 2012)
 Soul-siskot (Joyful Noise, 2012)

Lähteet

Aiheesta muualla

 Queen Latifahin virallinen sivusto 
 
 

Yhdysvaltalaiset näyttelijät
Yhdysvaltalaiset hip hop -artistit
Grammy-palkinnon saajat
SAG-palkinnon saajat
Hollywood Walk of Fame
Vuonna 1970 syntyneet
Elävät henkilöt
Afroamerikkalaiset